དེ་སོགས་ཆེར་སྙིགས་ཀྱི་དུས་འདིར་རྒྱལ་བསྟན་སྤྱི་དང་བྱེ་བྲག་ཆེས་ཉག་ཕྲ་ཞིང་ལྷག་ཏུ་བཀའ་བརྒྱུད་འདི་པའི་ཆོས་སྲོལ་དྲི་མ་མེད་པ་ཚང་ལ་མ་ནོར་བ་དེ་ཉིད་འགྲོ་ཁམས་རྒྱ་མཚོ་མ་སྟོངས་ཀྱི་བར་དུ་མི་འཇིགས་པར་བསྟི་པའི་འཕྲིན་ལས་དུས་ལས་གཡོལ་བ་མེད་པར་སྐྱོང་བཞིན་པར་དགུང་གྲངས་དོན་ལྔར་འཚོ་ཞིང་གཞེས་ཏེ་ཆོས་ཀྱི་དགའ་སྟོན་སྐལ་ལྡན་གྱི་འགྲོ་ལ་སྩལ་བཞིན་པ་ན་ཞབས་པད་ཡུན་དུ་བརྟན་པར་གྱུར་ཅིགསློབ་མ་ནི།བོད་ཀྱི་སྟོད་སྨད་བར་གསུམ་གྱི་བཀའ་བརྒྱུད་འབྲི་གུང་པའི་ཆོས་སྡེ་ཆེ་ཕྲའི་སྐལ་ལྡན་པ་དག་དང་།ཕྱི་གླིང་པ་ཨ་མེ་རི་ཀའཇར་མན།དབྱིན་ཇི།ཨོ་ཏ་ལི།ཨོ་སི་ཁྲུའི།སུས་སི།ཐའི་ཝན།ཉི་ཧོང་སོགས་ནས་བྱོན་པ་མང་ཞིང་ཆོས་འབྲེལ་ཐོགས་པ་ནི་བསམ་གྱིས་མི་ཁྱབ་པ་ལགས་སོ།།